पाएं अपने शहर की ताज़ा ख़बरें और फ्री ई-पेपरडाउनलोड करें
जिले में बुधवार को 185 लोगों की रिपोर्ट पॉजिटिव आई है। वहीं 108 के कर्मचारी की पत्नी और भाई का कोरोना से निधन हो गया। घोड़ाडोंगरी में पदस्थ 108 के कर्मचारी राजेश बिंझाडे की पत्नी को बैतूल के निजी अस्पताल में भर्ती कराया था। मंगलवार दोपहर को उनकी मौत हो गई, जबकि उनके बड़े भाई की जिला अस्पताल में इलाज के दौरान मौत हो गई। उनके परिवार के अन्य सदस्य भी पॉजिटिव हैं।
108 के कर्मचारी कोरोना काल में 24 घंटे अपनी सेवाएं दे रहे हैं। इससे सभी कर्मचारियों में डर का माहौल है। इधर जिले में शहरी क्षेत्र में 35 पॉजिटिव, सेहरा में 19, घोड़ाडोंगरी में 7, भीमपुर में 9, भैंसदेही में 12, चिचोली में 46, आठनेर में 4, आमला में 24, मुलताई में 3 तथा प्रभातपट्टन में 26 लोगों की रिपोर्ट पॉजिटिव आई है। जिले में अब तक 10 हजार 361 लोग पॉजिटिव निकले हैं। इनमें 8 हजार 347 लोग स्वस्थ हो गए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn